
	СТАНДАРД 10. 
АКРЕДИТАЦИЈА СТУДИЈСКИХ ПРОГРАМА ЗА ИНИЦИЈАЛНО ОБРАЗОВАЊЕ НАСТАВНИКА

	Студијски програм за иницијално образовање наставника резултира квалификацијом која се постиже након другог циклуса студија (укупно 300 ECTS) и која даје наставничке компетенције и компетенције струке (предмета) које се стичу и кроз практични рад у основним и средњим школама.

Смјернице:
Стандард се примјењује на студијске програме чија је излазна квалификација наставник (учитељ, професор и сл.), и то предметни наставник у основној и средњој школи. Овакви програми би у поступку акредитације и реакредитације требали испунити уз све основне стандарде за акредитацију студијских програма и овај додатни стандард. 
Узимајући у обзир да се квалификација наставника стиче након другог циклуса високог образовања (мастер студији – укупно 300 ECTS), строго формално гледано ови додатни стандарди би се односили на акредитацију мастер студија. Стандард се може односити и на интегрисани (петогодишњи) студиј првог и другог циклуса, на студиј другог циклуса који садржи потребне исходе учења (који покривају сродне наставне планове и програме у основним и средњим школама, као и исходе који се односе на компетиције наставника – психолошке, педагошке, дидактичке и методичке), као и на студије другог циклуса који садржи дио потребних исхода учења уколико је кроз приступну политику регулисано да се примају само они студенти који су у првом циклусу студија постигли недостајући обим исхода учења, тако да у укупном збиру постигну минимално 60 ECTS-а психолошких, педагошких, дидактичких и методичких садржаја. То се такође односи и на потребан обим праксе у школи – потребно је у укупном обиму петогодишњег студија имати 150 часова проведених у школама. За случај да високошколска установа акредитује програм другог циклуса за иницијално образовање наставника који у цјелости обухвата обим исхода учења који се односе на предметне и наставничке компетенције, као и укупан обим дидактичке и методичке праксе, приступ таквоме студију треба омогућити само студентима који су завршили први циклус или педагошког или смјера сродног предметном програму (нпр. математика, биологија, хисторија, географија, и сл.).
Високошколска установа која изводи студијски програм за иницијално образовање наставника треба да има барем једног изабраног наставника за методику наставе за сваку предметну област из које се програми изводе. Наставник би био задужен за предмете који се односе на методику наставе, као и методичку школску праксу у школи. Код избора наставника за методику наставе требају да се узму у обзир искуство у раду у школи, те потребан број релевантних публикација из области методике наставе одређене предметне области. У идеалном случају наставник методике наставе је стекао образовање из предметне области, а докторат из методике наставе или обрнуто.
Установа високог образовања која изводи студијски програм за иницијално образовање наставника треба да има закључене споразуме (уговоре) са школама о извођењу школске праксе. Предмет тих уговора треба да буде и именовање ментора (квалификовани наставници предметне области, педагози или други стручни сарадници).
Препоручује се установама високог образовања примјена модуларног приступа, гдје би се психолошке, педагошке, дидактичке и методичке компетенција постизале кроз одређене модуле. Ти модули могу бити и изборни, омогућавајући студентима флексибилност.

	КРИТЕРИЈУМИ:

	Критеријум за оцјењивање: Елиминациони

	a. Квалификација која у свом називу садржи ријеч наставник или еквивалент (нпр. учитељ, професор и сл.) додјељује се након другог циклуса студија (укупно 300 ECTS).

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

	Критеријум за оцјењивање: Елиминациони

	b. Исходи учења у укупној квалификацији минимално покривају исходе предмета сродних квалификацији из наставних планова и програма за основну и за средњу школу.

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

	Критеријум за оцјењивање: Елиминациони

	c. Исходи учења у укупној квалификацији минимално покривају стандарде компетенција за наставнике дефинисане документом „Стандарде компетенција за наставнике и директоре у васпитно-образовним установама“ (2016.), кроз јасну структуру психолошких, педагошких, дидактичких и методичких садржаја у минималном износу од укупно 60 ECTS-а.

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

	Критеријум за оцјењивање: Потребан

	d. Високошколска установа која изводи програм за иницијално образовање наставника има најмање једног изабраног наставника за методику предметне области из које се програм изводи.

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

	Критеријум за оцјењивање: Потребан

	e. Високошколска установа која изводи студијски програм за иницијално образовање наставника има споразуме с основним и средњим школама у којима студенти обављају методичке праксе и практикуме.

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

	Критеријум за оцјењивање: Елиминациони

	f. У току реализације студијског програма, студенти проводе минимално 150 часова у школама, што укључује присуство часовима које изводи квалифицирани наставник (ментор) ради праћења и анализе наставе, методичке вјежбе припреме часова, праћење организације школе, вођење разреда, те извођење часова.

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/остврт/препоруке:

